MUNICIPIUL CRAIOVA

CONSILIUL LOCAL AL  MUNICIPIULUI CRAIOVA


                                                  HOTĂRÂREA NR.59
           
privind modificarea Hotărârii Consiliului Local al Municipiului Craiova nr. 209/2011 referitoare la aprobarea contractului de concesiune încheiat între municipiul Craiova, prin Consiliul Local al Municipiului Craiova şi S.C. SALUBRITATE CRAIOVA S.R.L.
         Consiliul Local al Municipiului Craiova, întrunit în şedinţa ordinară din data de 30.01.2014.

Având în vedere raportul nr.10216/2014 întocmit de Direcţia Patrimoniu,  prin care se propune modificarea Hotărârii Consiliului Local al Municipiului Craiova nr. 209/2011 referitoare la aprobarea contractului de concesiune încheiat între municipiul Craiova, prin Consiliul Local al Municipiului Craiova şi S.C. SALUBRITATE CRAIOVA S.R.L. şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;     

În conformitate cu prevederile art.5, lit.b şi art.59 alin.1, 2, 3 din Ordonanţa de Urgenţă a Guvernului nr.54/2006 privind regimul contractelor de concesiune de bunuri proprietate publică, modificată şi completată, aprobată prin Legea nr.22/2007;

În temeiul art.10, art.36 alin.2 lit. c, coroborat cu art.5, lit.b, art.45 alin. 3, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:

  Art.1.Se aprobă modificarea inventarului bunurilor care alcătuiesc domeniul privat al  municipiului Craiova, prin completare cu bunul „automăturătoare”, cu seria saşiu 201311224, achiziţionat cu valoarea de 399.999,20 lei.
  Art.2. Se aprobă modificarea anexei nr.2 la Hotărârea  Consiliului Local al Municipiului Craiova nr.209/2011 referitoare la aprobarea contractului de concesiune încheiat între municipiul Craiova, prin Consiliul Local al Municipiului Craiova şi S.C. SALUBRITATE CRAIOVA S.R.L., prin completare cu bunul identificat la art.1 din prezenta hotărâre.

Art.3.Predarea-primirea bunului prevăzut la art.1 din prezenta hotărâre, se va face pe bază de proces-verbal.
  Art.4.Pe data prezentei hotărâri , se modifică în mod corespunzător Hotărârea Consiliului Local al Municipiului Craiova nr.522/2007 referitoare la aprobarea inventarului bunurilor care alcătuiesc domeniul privat al municipiului Craiova.
Art.5.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi S.C. SALUBRITATE CRAIOVA S.R.L. vor 
         aduce la îndeplinire prevederile prezentei hotărâri.

